அடுக்கன்

அடுக்கன் (ADUKKAN) என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் பாரம்பரிய நெல் வகையாகும். சோறு மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் தானியம் பழுப்பு நிற கோடுகளுடன் கூடிய வைக்கோல் நிறத்திலும், அரிசி, செந்நிறத்திலும் தடித்தும் காணப்படுகிறது.

குறுகிய கால சாகுபடி செய்யும் அளவில் அறுவடைக்கு தயாராகும் இந்த நெல் வகை, 135 - 140 நாட்களில் முதிர்வடைவதாக கூறப்படுகிறது. மேலும் 5 அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் 1,000 - 1,200 கிலோ வரை உற்பத்தித் திறன் கொண்டதாகவும் கூறப்படுகிறது. வயநாடு மாவட்டத்தின் கிழக்குப் பிராந்தியங்களில் பெருவாரியாக  பயிரிடப்படும் இது, வறட்சியைத் தாங்கும் ஒரு மட்டை நெல் வகையாகும். கேரளாவில் மூன்று நெல் பருவங்கள் இருதாலும், வயநாட்டில் இரண்டு பருவங்கள் மட்டுமே உள்ளன. விவசாயிகள் அவற்றை 'நஞ்சா' (குளிர்காலம்) மற்றும் 'பஞ்சா' (கோடைகாலம்) என்று குறிப்பிடுகின்றனர்.

இவற்றையும் காண்க
 அடுக்கு நெல் 

 சான்றுகள் 

பகுப்பு:நெல் வகைகள்
பகுப்பு:கேரளாவின் நெல் வகைகள்